Porast slučajeva malih boginja
Američki Centri za kontrolu i prevenciju bolesti, saopštili su da je u 33 zemlje uočeno povećanje broja slučajeva malih boginja
Upravo kada su medicinski stručnjaci mislili da su blizu iskorenjivanja malih boginja širom sveta, brojni slučajevi bolesti pojavili su se u nekoliko zemalja, u Evropi, podsaharskoj Africi i Aziji, i to ne samo u zemljama sa niskim prohodima. Čak je i Francuska bila suočena sa jednom od najvećih pojava zaraze, uprkos široko dostupnoj vakcini i dobroj zdravstvenoj infrastrukturi. Andrea Gej iz Inicijative za iskorenjivanje malih boginja, medjunarodne organizacije za borbu protiv te bolesti, kaže da se razvijene zemlje i zemlje u razvoju suočavaju sa istim problemom. kaže Gej. Gej kaže da bi pedijatri trebalo da budu svesniji, a da bi vlade trebalo da budu aktivnije kada su u pitanju novi slučajevi malih boginja. Deca su najosetljivija na tu veoma zaraznu, respiratornu infekciju koja može da dovede do komplikacija kao što su slepilo i oticanje mozga, a čak može da bude fatalna u ekstremnim slučajevima. Od malih boginja umire 450 dece svakoga dana. Ujedinjene Nacije bore se protiv malih boginja već godinama, a njihov cilj da se smanji broj smrtnih slučajeva zbog te bolesti bio je skoro dostignut pre tri godine. , kaže Andrea Gej. Ali stručnjaci kažu da je veoma važno da se male boginje iskorene u celom svetu. U suprotnom nastaviće da se šire u regionima u kojima još uvek postoje. Gej kaže da i vakcinisanje protiv malih boginja i dalje košta oko jedan dolar po svakom detetu. Glavna prepreka, kaže ona, je nedostatak političke spremnosti u mnogim zemljama. Sudeći prema podacima Inicijative za iskorenjivanje malih boginja, za iskorenjivanja te bolesti do 2020. godine biće potrebno da se uloži oko 212 miliona dolara izmedju 2012. i 2015. godine.